**SUSITARIMAS DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-982**

2024-10-10

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**UAB „Parama“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-09-05 Šalys sudarė pirkimo sutartį Nr. S-982 (toliau – **Sutartis**), projekte „Valstybinės reikšmės magistralinio kelio A16 Vilnius-Prienai-Marijampolė ruožo nuo 85,669 iki 89,069 km kapitalinis remontas, įrengiant taką“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu paaiškėjo, kad pagal techninio darbo projekto Nr. 0530-KRTDP-S (toliau – Projektas) sprendinius, tako ruože nuo Pk 856+67 iki PK 866+67 ir nuo Pk 881+65 iki 891+65, Rangovas negali vykdyti sankasos įrengimo darbų, kadangi pavasario polaidžio metu krituliai ir tirpsmo vanduo sunkiasi į dirvožemį. Nurodytame pikete sankasa buvo plastiška (Darbų pakeitimo aktas Nr. 1 (toliau – DP1) (priedas Nr. 1)). Atlikus sutankinimo bandymus gauti rezultatai netenkino žemės sankasos įrengimo taisyklių ir reikalavimų (DP1 priedas Nr. 2), dėl ko atsirado poreikis papildomiems darbams, kurių kaina sudaro 59 290,00 Eur be PVM;
4. 2024 m. balandžio 17 d. dėl nurodytų aplinkybių buvo sukviesta Objekto (vietos) apžiūra (DP1 priedas Nr. 3). Objekto apžiūros metu, įvertinus faktinę situaciją ir vietoje detalizavus iškilusias problemas dėl žemės sankasos įrengimo, buvo numatyta, jog tikslinga parengti papildomus projektinius sprendimus sankasos stabilizavimui.
5. Užsakovas, išnagrinėjęs (DP1 priedas Nr. 11) 2024 m. balandžio 29 d. raštu Nr. TP(01)S-17 (DP1 priedas Nr. 8) pateiktus techninės priežiūros vadovo pastebėjimus ir pritarimus bei 2024 m. gegužės 2 d. PVP raštu Nr. 024/150 (DP1 priedas Nr.9) pateiktą pritarimą papildomiems sprendiniams, pateikė raštišką sutikimą, kad vykdant kelio A16 Vilnius–Prienai–Marijampolė ruožo nuo 85,669 iki 89,069 km kapitalinio remonto įrengiant taką (toliau – TDP) darbus, ruože nuo PK 856+67 iki PK 866+67 ir nuo PK 881+65 iki PK 891+65 būtų numatyti sankasos stabilizavimo darbai (DP1 priedas Nr. 11).
6. Sutarties 131 – 132 punktais Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriumi „Papildomi darbai ir neatliekami darbai. Sutarties keitimo tvarka“, sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 71 740,90 Eur (septyniasdešimt vienas tūkstantis septyni šimtai keturiasdešimt eurų 90 ct.).
   2. papildomų darbų kaina be PVM yra 59 290,00 Eur (penkiasdešimt devyni tūkstančiai du šimtai devyniasdešimt eurų 00 ct.).
   3. 21 proc. PVM yra 12 450,90 Eur (dvylika tūkstančių keturi šimtai penkiasdešimt eurų 90 ct.).
2. Šalys susitaria pakeisti Sutarties 12 punkte numatytą Sutarties kainą ir išdėstyti punktą nauja redakcija:

*„Sutarties kaina yra 1 462 201,22 Eur su PVM (vienas milijonas keturi šimtai šešiasdešimt du tūkstančiai du šimtai vienas euras ir 22 ct.) Sutarties kaina be PVM yra 1 208 430,76 EUR (vienas milijonas du šimtai aštuoni tūkstančiai keturi šimtai trisdešimt eurų 76 ct.), 21 proc. PVM yra 253 770,46 (du šimtai penkiasdešimt trys tūkstančiai septyni šimtai septyniasdešimt eurų 46 ct.)“.*

1. Dėl aukščiau šiame Susitarime nurodytų sąlygų, Sutarties 12 punkte numatyta Sutarties kaina padidėja toliau nurodyta suma: 71 740,90 Eur (su PVM). Galutinė Sutarties kaina, kartu remiantis papildomu susitarimu Nr. 1, yra: 1 462 201,22 Eur (su PVM).
2. Šalys susitaria, kad dėl papildomų darbų Rangovui yra suteikiamas 7 k. d. papildomas darbų atliko terminas.
3. Rangovas įsipareigoja, pagal šiame Susitarime patikslintą Sutarties kainą, atitinkamai pakeisti Sutarties sąlygų įvykdymo užtikrinimo priemonės sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

10.1. Darbų pakeitimo aktas Nr. 1 (12 priedų).

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Parama“**  Gardino g.30, LT-62154 Alytus  Įmonės kodas 165108836  PVM kodas LT651088314  A.s. Nr. LT20 7181 2000 0346 7712  AB „Šiaulių bankas“  El.paštas info@alytausparama.lt  Dokumentą pasirašantis įgaliotas bendrovės darbuotojas |